“Такая работа кіраўнікоў і спецыялістаў недапушчальная, – падсумаваў кіраўнік раёна. – Нізкі ўзровень вытворчасці і продажу малака не дае магчымасці своечасова выплачваць заработную плату, мець грошы для бягучых патрэб сельгасарганізацый, і, адпаведна, вядзе да вымушанага продажу жывёлы і да зніжэння пагалоўя”. Такім чынам гаспадаркі губляюць аснову для далейшага развіцця. Да таго, калі адны гаспадаркі (“Ляжні”, “Лаўжанскі”) рэалізуюць жывёлу па высокіх цэнах, другія (“Сіроцінскі”, “Мішневічы”) прадаюць яе ўдвая танней – гэта падстава для цікаўнасці з боку праваахоўных органаў, падкрэсліў старшыня райвыканкама.